Հուլիսի 11-12-ը Բրյուսելում տեղի ունեցավ ՆԱՏՕ-ի անդամ երկրների հերթական գագաթաժողովը: Հանդիպման ընթացքում ԱՄՆ նախագահ Դոնալդ Թրամփը իր դաշնակիցներին պարզ հասկացրեցՙ եթե ուզում եք օգտվել ԱՄՆ-ի ռազմական պաշտպանությունից, ապա վճարեք: Նա պահանջում է, որ դաշինքի անդամ բոլոր երկրները իրենց բյուջեներում ռազմական ծախսերին հատկացնեն ՀՆԱ 2%-ը: Թրամփը ընդգծում է, որ միայն մի քանի երկիր է ռազմական բյուջեի ծախսերը հասցրել 2%-ի, իսկ մյուսներն ապրում են ամերիկացիների օժանդակության եւ պաշտպանության պայմաններումՙ զգալիորեն քիչ վճարումներ կատարելով ՆԱՏՕ-ի ընդհանուր բյուջեին (ռեալ թվերով այն կազմում է մի քանի միլիարդ դոլար):